Alvordo dykuma

Alvordo dykuma () – dykuma Harney grafystėje, pietryčių Oregone (vakarinė JAV), į pietryčius nuo Stynso kalno (). Dykumą sudaro 19 km ilgio ir 11 km pločio sausas ežeras, kur per metus vidutiniškai išlyja 180 mm kritulių.

Nuo Ramiojo vandenyno skiria su kalnagūbriai – Pakrantės kalnagūbris () ir Kaskadiniai kalnai. Šie kalnagūbriai ir Stynso kalnas sudaro lietaus šešėlį. Alvordo dykuma yra maždaug 1200 m aukštyje.

Dykuma pavadinta generolo Bendžamino Alvordo (Benjamin Alvord), kuris JAV pilietinio karo metais buvo JAV kariuomenės departamento Oregone vadu.

Sausojo sezono metu dykumos paviršius yra pakankamai lygus, kad būtų galima juo važinėtis ar nusileisti mažu lėktuvu. Neoficialus moterų antžeminio greičio pasaulio rekordas 1976 m. buvo užfiksuotas Alvordo dykumoje – Kitty O’Neil važiavo 843 km/val. greičiu.

Artimiausia gyvenvietė yra Fields (Oregonas).

Dykumos pakraščiuose išsidėstę karštosios geoterminės ir šaltosios versmės:
 Vakariniame Alvordo dykumos pakraštyje yra Alvordo karštosios versmės () ().
 Šiauriniame pakraštyje – Mickey karštosios versmės () (). Tai nedidelis baseinas, burbuliuojantis dumblas ir geizeriai.
 Pietiniame pakraštyje – Borakso ežeras () () – terminių šaltinių grupė.
 Rytiniame krašte – bevardis karštasis šaltinis, vienas iš maždaug 40 šaltinių, išsidėsčiusių pagal 40 km ilgio Alvordo sprūdį.
 Pietvakariuose yra sezoninis šarminis Alvordo ežeras (), kuris anksčiau telkšojo apie 160 km į šiaurę ir pietus, apsemdamas dabartinę dykumą.

Nežiūrint į bergždžią plajos paviršių, jame yra gyvybės. Rytinio pakraščio šaltiniuose kartais geria mustangai. Vietovėse, kur natūralių karštųjų versmių vanduo teka į dykumą, ypač apie Alvordo karštąsias versmes, paprastai peri kuolingos Numenius americanus. Giliau plajoje gausūs balsingieji ir juodakojai kirlikai, retkarčiais pasitaiko amerikinės avocetės. Vanduo iš versmių paprastai į dykumą įteka iki poros kilometrų, ši juosta ir yra paukščių buveinė.
Stynso kalno apylinkėse gyvena snieginiai avinai, juodauodegiai elniai, vapičiai, šakiaragiai.

Nuorodos 

 Alvordo dykuma. Reljefinis žemėlapis iš (Google Maps)
 Alvordo dykuma. Palydovinė nuotrauka iš (Google Maps)

JAV dykumos
Oregonas